Пол Хенри
Последният хвърлей на лятото

Превод от английски: Людмила Колечкова, 2002

chitanka.info

„Много хвъргачи определено ненавиждат налагането на научно обяснение, предпочитайки да поддържат магията неосветлена…“

Д-р Робърт Рийд, „Физика на бумеранга“

Със зяпнали уста децата на сестра ми

Се трупат връз малкия прозорец

На върха на сградата — на брега

Британският шампион по бумеранг

От долния етаж

Оправдава автографите, които

Знаменитост като него дава.

Цял ден го няма,

(но верен на стила си се завръща),

за да подмести колата си на педя,

вечно недоволен от мястото й.

На свечеряване извитата му палка

                                Изчезва

И пак се появява във ръката му.

Кой режисира абсурдния й танц,

Кой чертае кривата парабола на бумеранга,

Безкрайна и перфектна,

Сърфираща по нежните вълни на въздуха

На границата между техниката и изкуството.

Към девет вечерта жена му към девет го извиква,

И той послушно се прибира.

Ще пъхне утре любимите си пръчки във калъфа,

връз задната седалка в бездетния автомобил,

Ще направи един последен хвърлей

И ще замине, вече не икона, а човек обикновен.

А най-големият син на сестра ми ще впива поглед

В бледнеещите вече пергаменти —

Подписи на шампиона върху пясъка.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.